Държавен вестник, бр. 77, 2009 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  77
подсилващи кръпки и декорации. Изработва 
основни видове изделия, предназначени за 
бита – покривки, завеси, спално бельо и др. 
Изработва различни детайли на облекло (вкл. 
и с подлепване, напр. яка, колан, деколте, 
маншети). Извършва ръчни спомагателни ши­
вашки операции – пришива копчета, оформя 
подгъв, почиства конци, обшива и прорязва 
илици, извършва влаготоплинна обработка на 
облеклата и др.
В своята дейност шивачът използва основни 
и спомагателни текстилни материали, шевни 
машини, устройства за влаготоплинна обработка 
на облеклото, ножица, пинсета, сантиметър, 
ръчни игли, карфици, креда, шило, приспосо­
бления за разшиване и прорязване, бодец за 
почистване на конци, работно облекло, лични 
предпазни средства и др.
Шивачът трябва да притежава умения за 
работа в екип, сръчност и прецизност, да 
умее да консултира клиентите и да се отнася 
с чувство на отговорност при изпълнение на 
задълженията си.
Шивачът носи отговорност за качествено­
то изпълнение на изделията в съответствие с 
технологичните изисквания.
Работното време на шивача може да бъде 
строго регламентирано при работа в предпри­
ятие за производство на изделия от текстил, в 
ателие за шевни услуги или индивидуално, ако 
работи самостоятелно. 
2.2. Възможности за продължаване на про­
фесионалното обучение
Придобилият първа степен на професионална 
квалификация по професията „Шивач“ може 
да продължи обучението си за придобиване на 
втора степен на професионална квалификация 
по професията „Оператор в производството на 
облекло“ или на трета степен по професиите 
„Моделиер-технолог на облекло“ или по специ­
алност „Моден дизайн“ от професия „Дизай­
нер“ (ако отговаря на изискванията за входящо 
образователно равнище, определени в ЗПОО).
2.3. Възможности за професионална реали­
зация съгласно Националната класификация 
на професиите и длъжностите в Република 
България (НКПД, утвърдена със заповеди на 
министъра на труда и социалната политика 
№ 742 от 27.ХII.2005 г., № 416 от 8.VI.2006 г., 
№ 884 от 7.ХI.2006 г., № 969 от 28.ХII.2007 г., 
№ РД 01/1114 от 30.ХII.2008 г.)
Лицата, придобили първа степен на профе­
сионална квалификация по професията „Ши­
вач“, могат да постъпват на работа на следните 
длъжности от НКПД: 7433-1007 Работник, 
спомагателни шивашки дейности, 7433-1009 
Шивач, мъжко/дамско облекло, 7436-1010 
Шивач, драперии/пердета, 7436-1014 Шивач, 
както и други, включени при актуализирането 
на НКПД.
3. Цели на обучението
3.1. Цели на обучението по общата задъл­
жителна професионална подготовка – единна 
за всички професионални направления
След завършване на обучението по профе­
сията обучаваният трябва да:
– знае и прилага основните правила за без­
опасна работа на работното място, не замърсява 
с работата си околната среда;
– осъществява ефективни комуникации при 
изпълнение на трудовата си дейност в работен 
екип, съдейства и търси помощ от членовете 
на екипа, изпълнява с чувство на отговорност 
възложената му задача;
– познава правата и задълженията си като 
участник в трудовия процес съгласно Кодекса 
на труда; разбира договорните отношения между 
работодател и работник; познава йерархическите 
взаимоотношения между длъжностните лица 
във фирмата;
– познава и спазва изискванията и разпоред­
бите на нормативните документи, регламентира­
щи дейностите в занаятчийското производство;
– разбира своята роля в производството 
и съзнава необходимостта от повишаване на 
квалификацията си.
3.2. Цели на обучението по отрасловата задъл­
жителна професионална подготовка – единна за 
всички професии от професионално направление 
„Производство на текстил, облекло, обувки и 
кожени изделия“
След завършване на обучението по профе­
сията обучаваният трябва да:
– познава и спазва технологичната дисципли­
на при изпълнение на технологичните операции; 
– познава основните процеси в производ­
ството на текстил и облекло, както и машините 
и съоръженията, чрез които се осъществяват;
– познава организацията на фирмата и пра­
вомощията на длъжностните лица;
– умее да разчита технологична докумен­
тация.
3.3. Цели на обучението по специфичната 
за професията „Шивач“ задължителна профе­
сионална подготовка 
След завършване на обучението по профе­
сията обучаваният трябва да:
– разпознава и използва текстилни и по­
мощни материали, материали за украса, конци, 
копчета и други;
– извършва ръчни операции: пришиване 
на копчета, подшиване на подгъви, оплитане 
и прорязване на илици и други;
– шие на основни видове шевни машини;
– изработва (вкл. с подлепване) и съединява 
детайли на облекло;
–  изработва изделия, предназначени за 
бита – покривки, пердета, спално бельо и други;
– прави репарации на облекла;
– работи със съоръжения за влаготоплинна 
обработка;
– спазва нормативните изисквания за здра­
вословни и безопасни условия на труд.